تورک تاریخ قورومونون رهبری پروفسور رفیک توران "عثمانلی تاریخی اطلسی"نین ان قیسا مودتده حاضر اولاجاغینی بیلدیردی.
توران موجود اطلسین معاصر طلب‌لره جاواب وئرمه‌سی و داها تکمیل اولماسی اوچون اوزرینده ایشلر آپاریلدیغینی قئید ائتدی.
علمی معلوماتین بیر تدقیقاتلا الده ائدیله بیلینمه دیگینی وورغولایان توران تورکیه تاریخی ایله علاقه‌دار یئنی آراشدیرما‌لاری‌نین اولدوغونو، سوریه موضوع لو بیر تدقیقات ایشی‌نین ده آپاریلدیغینی سؤیله‌دی.
عثمانلی‌نین سرحدلری‌نین تام شکیلده گؤستریلمه‌سی‌نین واجیب‌لیگینی قئید ائدن توران دؤوره عاید ان گئنیش سرحدلرین افریقادا اولدوغونو ایفاده ائتدی و سؤیله‌دیک‌لرینه بون‌لاری علاوه ائتدی: "تأسف کی، سرحدلرین هارا‌دان کئچدیگی بو گون تام دقیق‌لیکله گؤستریله بیلینمیر. تاریخ وئره بیلمرم، اما ان قیسا زاماندا قوروموموز بو مسئله‌نی حل ائده‌جک و ایجتیمایتله بؤلوشه‌جک" دئدی.
